|  |
| --- |
|  |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ-PARENZO**  **CITTÀ DI POREČ-PARENZO** |
| **Gradonačelnik** |

**KLASA: 024-01/25-01/85**

**URBROJ: 2163-6-09/01-25-2**

**Poreč-Parenzo, 19. veljače 2025.**

Na temelju članka 57. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj 1/19, 1/20, 138/20, 1/21, 156/22 i 1/24.) i članka 53. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24), na prijedlog Upravnog odjela za gospodarstvo i EU fondove KLASA: ­334-01/25-01/01, URBROJ:2163-6-19/01-25-1 od 18.02.2025. godine Gradonačelnik Grada Poreča-Parenzo je, 19. veljače 2025. godine, donio sljedeći

**ZAKLJUČAK**

1. Utvrđuje se prijedlog Odluke visini paušalnog poreza za djelatnosti iznajmljivanja i smještaja u turizmu te se dostavlja Gradskom vijeću Grada Poreča-Parenzo na razmatranje i donošenje u priloženom tekstu.
2. Na sjednici Gradskog vijeća sva potrebna tumačenja uz prijedlog Odluke dat će dr. sc. Morena Mičetić, pročelnica Upravnog odjela za gospodarstvo i EU fondove.

**GRADONAČELNIK**

**Loris Peršurić**

Prilog:

- Prijedlog Odluke

**DOSTAVITI**:

1. Gradsko vijeće, ovdje,
2. Upravni odjel za gospodarstvo i EU fondove, ovdje,(KLASA:334-01/25-01/01)
3. Pismohrana, ovdje.

|  |
| --- |
| **REPUBLIKA HRVATSKA** |
| **ISTARSKA ŽUPANIJA** |
| **GRAD POREČ - PARENZO**  **CITTÀ DI POREČ - PARENZO**  **Gradsko vijeće** |
| |  | | --- | | **KLASA:** | | **URBROJ :** | | **Poreč-Parenzo,** | | |

Na temelju članka 57. Zakona o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24), članka 2. Pravilnika o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj 1/19, 1/20, 138/20, 1/21, 156/22 i 1/24.) i članka 41. Statuta Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24) Gradsko vijeće Grada Poreča-Parenzo, na sjednici održanoj \_\_\_\_\_\_\_\_\_\_\_\_\_ donijelo je

**ODLUKU**

**o visini paušalnog poreza za djelatnosti iznajmljivanja i smještaja u turizmu**

**Članak 1.**

Ovom odlukom određuje se visina paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj koji se nalaze na području Grada Poreča-Parenzo.

**Članak 2.**

Visina paušalnog poreza utvrđuje se kako slijedi:

* 100,00 eura po krevetu,
* 100,00 eura po smještajnoj jedinici u kampu i/ili kamp odmorištu,
* 100,00 eura po smještajnoj jedinici u objektu za robinzonski smještaj.

**Članak 3.**

Danom stupanja na snagu ove Odluke prestaje važiti Odluka o visini paušalnog poreza za djelatnosti iznajmljivanja i smještaja u turizmu („Službeni glasnik Grada Poreča-Parenzo“, br. 1/19).

**Članak 4.**

Ova Odluka stupa na snagu prvog dana od dana objave u "Službenom glasniku Grada Poreča-Parenzo".

**PREDSJEDNIK GRADSKOG VIJEĆA**

**Zoran Rabar**

**DOSTAVITI**:

1. Gradonačelnik, ovdje,
2. Ministarstvo financija, Porezna uprava Poreč, M. Vlašića 20,
3. Turistička zajednica Grada Poreča, Poreč, Zagrebačka 9,
4. Upravni odjel za gospodarstvo i EU fondove, ovdje,
5. Upravni odjel za financije, ovdje,
6. Pismohrana, ovdje.

**OBRAZLOŽENJE**

**Pravna osnova:**

Pravna osnova za donošenje predložene Odluke su Zakon o porezu na dohodak („Narodne novine“ broj 115/16, 106/18, 121/19, 32/20, 138/20, 151/22, 114/23 i 152/24), Pravilnik o paušalnom oporezivanju djelatnosti iznajmljivanja i organiziranja smještaja u turizmu („Narodne novine“ broj 1/19, 1/20, 138/20, 1/21, 156/22 i 1/24.) i Statut Grada Poreča-Parenzo („Službeni glasnik Grada Grada Poreča-Parenzo“ broj 2/13, 10/18, 2/21 i 12/24).

**Ocjena stanja:**

Zakon o izmjenama i dopunama Zakona o porezu na dohodak („Narodne novine“ broj 152/24) propisuje da predstavničko tijelo jedinice lokalne samouprave donosi odluku kojom će propisati visine paušalnog poreza po krevetu, odnosno po smještajnoj jedinici u kampu, odnosno smještajnoj jedinici u objektu za robinzonski smještaj. Odluka se donosi sukladno kategoriji u koju je jedinica lokalne samouprave razvrstana prema indeksu turističke razvijenosti, utvrđenom za prethodnu godinu i to za kategoriju I, u kojoj je Grad Poreč-Parenzo, iznos paušalnog poreza ne može biti manji od 100,00 niti veći od 300,00 EUR.

Ako predstavničko tijelo jedinice lokalne samouprave ne donese odluku u propisanom roku, visina paušalnog poreza po krevetu odnosno po smještajnoj jedinici u kampu, odnosno po smještajnoj jedinici u objektu za robinzonski smještaj određuje se u iznosu od 200,00 EUR.

Jedinica lokalne samouprave dužna je odluku svog predstavničkog tijela dostaviti Ministarstvu financija, Poreznoj upravi, najkasnije do 28. veljače 2025. godine.  
 Slijedom navedenog, predlaže se donošenje nove Odluke o visini paušalnog poreza za djelatnosti iznajmljivanja i smještaja u turizmu.

Održano je savjetovanje sa zainteresiranom javnošću na prijedlog navedene Odluke i to u razdoblju od 16. siječnja do 16. veljače 2025. godine.

**Osnovna pitanja koja se uređuju Odlukom:**

Odlukom se propisuje visina paušalnog poreza po krevetu, smještajnoj jedinici u kampu i/ili kamp-odmorištu te smještajnoj jedinici u objektu za robinzonski smještaj.

**Cilj donošenja Odluke:**

Cilj je donijeti pravovaljanu Odluku koja će biti usklađena s važećim zakonskim propisima.

**Sredstva za realizaciju:**

Za realizaciju ove Odluke nisu potrebna sredstva iz Proračuna Grada Poreča-Parenzo.